Eusebio Bava

Eusebio Bava a l'era nassù a Vërsèj ël 6 d'agost dël 1790 e a l'é mòrt a Turin ël 30 d'avril dël 1854.

Intrà ant l'esèrcit dël 1805, a quìndes agn, dël 1848 a l'é stàit ciamà a comandé ël Prim còrp ëd l'armèja sardagneula contra a j'austrìach an Lombardìa, ant la Prima Guèra d'Indipendensa italian-a: a l'ha vagnà a Gòito e a l'ha salvà l'esèrcit piemontèis an artirand-se an sël Tesin apress Custòsa.
Ant ël giugn 1848 a l'é stàit nominà general d'armada da re Vitòrio e, da otóber 1848 a mars 1849, a l'ha coatà l'ufissi ëd general an cap ëd l'esèrcit sardagneul.

Ëd luj 1849 a l'é stàit nominà senator dël Regn ëd Sardëgna.
A l'é stàit ëdcò për chèich mèis ministr ëd la guèra, a parte da stèmber 1849.

Bava, Eusebio
Bava, Eusebio